**נספח X' – ביטוח**

1. מבלי לגרוע מאחריות המציע על פי הסכם זה או על פי כל דין, על המציע לערוך ולקיים, על חשבון המציע, למשך כל תקופת ההסכם, את הביטוחים המפורטים באישור עריכת הביטוח המצורף להסכם זה **כנספח X1**, והמהווה חלק בלתי נפרד ממנו (להלן: **"ביטוחי המציע"** ו**"אישור עריכת הביטוח"**, לפי העניין), אצל חברת ביטוח מורשית כדין בישראל.
2. חבות מעבידים- מוסכם כי ככל ולא מועסקים עובדים על ידי המציע, ניתן יהיה למחוק סעיף ביטוח "חבות מעבידים" מתוך אישור הביטוח.
3. נוסחי הפוליסות- על המציע לוודא כי חריג "רשלנות רבתי" יבוטל בכל ביטוחי המציע (אין באמור כדי לגרוע מזכויות המבטחים על פי הדין).
4. ללא צורך בכל דרישה מצד החברה, על המציע להמציא לידי החברה, לפני תחילת מתן השירותים וכתנאי מוקדם להתקשרות או לכל תשלום על חשבון התמורה, את אישור עריכת הביטוח, כשהוא חתום בידי מבטח המציע. כמו כן, מיד בתום תקופת הביטוח, על המציע להמציא לידי החברה אישור עריכת ביטוח מעודכן, בגין חידוש תוקף ביטוחי המציע לתקופת ביטוח נוספת, ומדי תקופת ביטוח, כל עוד הסכם זה בתוקף.

בכל פעם שמבטח המציע יודיע לחברה, כי מי מביטוחי המציע עומד להיות מבוטל או עומד לחול בו שינוי לרעה, כאמור בסיפא לאישור עריכת הביטוח, על המציע לערוך את אותו הביטוח מחדש ולהמציא אישור עריכת ביטוח חדש, לפני מועד הביטול או השינוי לרעה בביטוח כאמור.

1. מובהר כי גבולות האחריות הנדרשים במסגרת ביטוחי המציע הינם בבחינת דרישה מזערית, המוטלת על המציע, שאין בה כדי לגרוע מכל התחייבות של המציע לפי ההסכם ו/או על פי כל דין, ואין בה כדי לשחרר את המציע ממלוא החבות על פי הסכם זה ו/או על פי דין, ולמציע לא תהיה כל טענה כלפי החברה או מי מטעם החברה, בכל הקשור לגבולות האחריות כאמור.
2. לחברה תהא הזכות, אך לא החובה, לבדוק את אישור עריכת הביטוח, שיומצא על ידי המציע כאמור לעיל, ועל המציע לבצע כל שינוי, תיקון, התאמה או הרחבה, שיידרשו על מנת להתאים את ביטוחי המציע להתחייבויות המציע על פי הסכם זה.
3. מוצהר ומוסכם כי זכויות החברה לעריכת הבדיקה ולדרישת השינויים כמפורט לעיל, אינן מטילות על החברה או על מי מטעם החברה כל חובה או כל אחריות שהיא לגבי ביטוחי המציע, טיבם, היקפם, ותוקפם, או לגבי העדרם, ואין בהן כדי לגרוע מכל חובה שהיא, המוטלת על המציע על פי הסכם זה או על פי כל דין, וזאת בין אם נדרשה עריכת שינויים כמפורט לעיל ובין אם לאו, בין אם נבדק אישור עריכת הביטוח ובין אם לאו.
4. המציע פוטר את החברה ואת הבאים מטעם החברה מאחריות לכל אובדן או נזק לרכוש או ציוד כלשהו (לרבות כלי רכב), המובא על ידי המציע או מי מטעם המציע לחצרי החברה ו/או המשמש לצורך מתן השירותים ולא תהיה למציע כל טענה, דרישה או תביעה כלפי הנזכרים לעיל בגין אובדן ו/או נזק כאמור, ובלבד שהפטור כאמור לא יחול כלפי מי שגרם לנזק בזדון.
5. בנוסף, על המציע לערוך את הביטוחים הבאים, בעצמו או באמצעות הבאים מטעמו: ביטוח חובה כנדרש על פי דין בגין פגיעה גופנית עקב השימוש בכלי רכב, ביטוח אחריות בגין רכוש של צד שלישי עקב השימוש בכלי רכב עד לסך 400,000 ₪ בגין נזק אחד, ביטוח "מקיף" לכלי הרכב וביטוח במתכונת "כל הסיכונים" לעניין ציוד מכני הנדסי.

על אף האמור לעיל, למציע הזכות, שלא לערוך את ביטוחי הרכוש (למעט ביטוח אחריות צד שלישי) המפורטים בסעיף זה, במלואם או בחלקם, אך הפטור המפורט בסעיף 6 לעיל יחול, כאילו נערכו הביטוחים האמורים במלואם.

1. בכל ביטוח רכוש נוסף או משלים שייערך על ידי המציע, ייכלל סעיף בדבר ויתור המבטח על זכות התחלוף כלפי החברה וכלפי הבאים מטעם החברה; הוויתור על זכות התחלוף כאמור לא יחול לטובת אדם שגרם לנזק בזדון.
2. מבלי לגרוע מכל הוראה מהוראות הסכם זה לעניין הסבת ההסכם, ובמקרה בו השירותים או חלק מהם יינתנו על ידי קבלני משנה מטעם המציע, על המציע לדאוג כי בידי קבלני המשנה פוליסות ביטוח נאותות בהתאם לאופי והיקף ההתקשרות עמם.

מובהר בזאת, כי על המציע מוטלת האחריות כלפי החברה ביחס לשירותים במלואם, לרבות שירותים שניתנו או אמורים היו להינתן על ידי קבלני משנה .

1. **נספח הביטוח הינו מעיקרי ההסכם והפרתו מהווה הפרה של ההסכם.** על אף האמור לעיל, אי המצאת אישור עריכת הביטוח במועד לא תהווה הפרה יסודית, אלא אם חלפו 10 ימים ממועד בקשת החברה מאת המציע בכתב, להמצאת אישור עריכת הביטוח כאמור.

**נספח X'1- אישור עריכת הביטוח**

| אישור קיום ביטוחים | | | תאריך הנפקת האישור(DD/MM/YYYY) |
| --- | --- | --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. | | | |
| מבקש האישור | המבוטח | אופי העסקה | מעמד מבקש האישור |
| שם: אריאל - חברה עירונית לניהול קריית ספורט, תרבות ופנאי בירושלים בע"מ ו/או החברה העירונית אריאל לתרבות, חברה, חינוך, רווחה, ספורט ואומנויות בע"מ ו/או  החברה העירונית אריאל בע"מ ו/או עיריית ירושלים ו/או חברות אם ו/או חברות בנות ו/או חברות קשורות של החברות הנ"ל | שם | **נדל"ן**  **שירותים**  **אספקת מוצרים**  **אחר: שירותי ניהול אמנותי והפקה טכנית** | **משכיר**  **שוכר**  **זכיין**  **קבלני משנה**  **מזמין שירותים**  **מזמין מוצרים**  **אחר: \_\_\_\_\_\_** |
| ח.פ. | ת.ז./ח.פ. |
| מען: | מען: |

| כיסויים | | | | | | | |
| --- | --- | --- | --- | --- | --- | --- | --- |
| סוג הביטוח  חלוקה לפי גבולות אחריות או סכומי ביטוח | מספר הפוליסה | נוסח ומהדורת הפוליסה | תאריך תחילה | תאריך סיום | גבול האחריות/ סכום ביטוח | | כיסויים נוספים בתוקף וביטול חריגים  יש לציין קוד כיסוי בהתאם לנספח X |
| סכום | מטבע |
| רכוש |  |  |  |  |  | ₪ | **309**  **328** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| צד ג' |  |  |  |  | 4,000,000 | ₪ | **302**  **307**  **309**  **315**  **321**  **328**  **329** |
| אחריות מעבידים |  |  |  |  | 20,000,000 | ₪ | **309**  **319**  **328** |
| אחריות המוצר |  |  |  |  |  |  |  |
| אחריות מקצועית |  |  |  |  |  |  |  |
| אחר |  |  |  |  |  |  |  |
| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה המפורטת בנספח** ג'**)\*:** | | | | | | | |
| **026 – הפקת אירועים/אולמות אירועים**  **072 – רכב/מוסכים/חנייה/הסעות** | | | | | | | |
| **ביטול/שינוי הפוליסה** | | | | | | | |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 30 יום **לאחר משלוח הודעה למבקש האישור בדבר השינוי או הביטול.** | | | | | | | |
| **חתימת האישור** | | | | | | | |
| **המבטח:** | | | | | | | |